Älykodin luominen vaatii aikaa, kärsivällisyyttä ja usein myös rahaa, mutta sellaisessa asuminen tekee elämisestä huomattavasti helpompaa. Se myös ennen pitkään kumoaa asennusprosessin vaivalloisuuden.
Jos epäilet, ettei älykoti ole sinua varten, suosittelemme kokeilemaan sitä jollain yksinkertaisella ja edullisella tuotteella, kuten älypistorasialla tai älyvalaisimilla. Voit hallita näitä laitteita älypuhelimella esimerkiksi sulkemalla valot ollessasi sohvalla, minkä jälkeen et välttämättä halua palata enää perinteiseen.
Kun olet valmis seuraavaan askeleeseen, suosittelemme lisäämään älykaiuttimen ja -näytön, jolloin voit hallita kaikkea puhekomennoilla ja luoda ajastettuja toimintoja.
Voit esimerkiksi käynnistää joka aamun automaattisella kahvinkeitolla, tai laittaa ovet lukkoon ja valot kiinni automaattisesti poistuessasi kotoa. Tämä säästää aikaa ja energiaa, jonka voit käyttää muuhun lempipuuhaasi.